1305.

Godina **1305** (MCCCV) bila je redovna godina koja počinje u petak po julijanskom kalendaru (1. jan/sij.).

## Događaji
### Januar/Siječanj &ndash; Mart/Ožujak
* zima - Katalonska kompanija zimuje u Galipolju, Roger de Flor je otišao u Carigrad da traži platu. Dobio je titulu kesara.
* 9. 1. - Umro je Ivan I od Montferrata, poslednji markiz iz kuće Aleramici. Naslediće ga sestrić Teodor Paleolog (1306-38), sin Andronika II i Irine. Kuća Palaeologus-Montferrat vlada Markom Montferrat do 1533.
* 23. 1. - Ban Henrik Gisingovac, pristaša kralja Ladislava, boravi u Vukovu kod sv. Jurja gdje sudi. To je zapravo teritorija Ugrina Čaka.
* 20. 2. - Srušila se poslednja od tri starorimske brane u Subijaku u Laciju.

### April/Travanj &ndash; Jun/Lipanj
* 2. 4. - Umire navarska kraljica Ivana I, također i francuska kraljica-supružnica, nasleđuje je sin Louis (Louis X od Francuske 1314-16).
* april - Ilhanidski vladar Persije Öljaitü šalje pisma papi i kraljevima Francuske i Engleske preko Buscarella de Ghizolfija, nudi savez protiv mameluka (→ Franko-mongolska alijansa).
* 30. 4. - Roger de Flor je ubijen u Jedrenu, njegovi Katalonci, na čelu sa Berenguerom VI de Entenza Bernatom de Rocafortom objavljuju rat Vizantiji, pljačkaju i ubijaju u Trakiji.

* 5. 6. - Nadbiskup Bordoa Raymond Bertrand de Got izabran je u Peruđi, nakon 11 meseci konklave, za papu pod imenom Klement V. (do 1314).
* 9. 6. - Na Cipru je umro Guillaume de Villaret, veliki majstor hospitalerskog reda, za nasljednika je izabran njegov nećak Foulques de Villaret (do 1319).
* 21. 6. - Umro je kralj Vaclav II od Češke, nasleđuje ga sin Vaclav III, poslednji přemyslidski kralj Češke i Poljske, pretendent na Ugarsku (do 1306). U Poljskoj ga osporava Vladislav I. Lokietek, koji do kraja godine zauzima vojvodstva Sandomierz, Sieradz-Łęczyca, i Brześć Kujawski (dogodine ulazi u Krakov). U Ugarskoj je većina za Karla I. Roberta.
* 23. 6. - Ugovorom iz Athis-sur-Orge okončan je Franko-flamanski rat: francuski kralj Filip IV dobija gradove Lille, Douai i Béthune; Flandrija je nezavisna, ali francuski vazal, uz plaćanje velikih reparacija.
* 29. 6. - Gvelfska obitelj Trinci oduzima Foligno gibelinskim Anastasijima (do 1439).

### Jul/Srpanj &ndash; Septembar/Rujan
* jul - Bitka kod Aprosa u Trakiji: carević Mihajlo je poražen od Katalonaca, pošto su ga napustili Alani i Turkopuli.
* 31. 7. - Novi ostrogonski nadbiskup kažnjava braću Henrika i Ivana Gisingovca crkvenim prokletstvom.
* 5. 8. - Vaclav III sklopio mir s rimsko-njemačkim kraljem Albrechtom, razvrgava zaruke sa Elizabetom Arpadović (u listopadu se ženi Violom, kćerju tješinskog vojvode)
* 23. 8. - William Wallace je pogubljen u Londonu.

### Oktobar/Listopad &ndash; Decembar/Prosinac
* 9. 10. - Vaclav III se u Brnu odriče pretenzija na ugarski presto u korist Otta III. od Bavarske, daje mu krunu sv. Stjepana. Otto će stići u Budim prerušen u trgovca.
* 14. 11. - Papa Klement V. je okrunjen u Lionu. Vojvoda Ivan II. od Bretanje, koji je vodio papinog konja, smrtno je ranjen kada se zbog gužve na njega srušio zid.
** Papa stanuje u Francuskoj, od 1309. u Avinjonu (→ Avinjonsko papstvo).
* 23. 11. - Snage Delhijskog sultanata su zauzele Malwu u zapadno-centralnoj Indiji; poslednji kralj Paramara dinastije Mahalakadeva je ubijen.
* jesen/zima - Sveštenik Jovan Drimis tvrdi da je potomak nikejskih careva Laskarisa, pokreće zaveru protiv Paleologa - otkriven je i raščinjen od strane patrijarha. Oko ove godine je umro Janis IV Laskaris, bivši nikejski car, poslednji Laskarid, oslepljen još 1261.
* 6. 12. - Bavarac Otto je okrunjen za kralja Ugarske u Stonom Biogradu, od strane biskupâ Vesprema i Čanada. Podržavaju ga samo Gisingovci i erdeljski Saksonci.
* 20. 12. - Bitka kod Amrohe: čagatajske mongolske snage su poražene u napadu na Delhijski sultanat.

### Kroz godinu
* Hrvatski ban Pavao I. Šubić Bribirski postavio je sina Mladena II za bosanskog bana; Mladenov brat Pavao II je trogirski knez a Grgur V. šibenski.
* 1305-06 - Milutin Nemanjić je zarobio Mladena II, u susretu Milutina i Pavla I je izgleda dogovoreno njegovo oslobađanje za napuštanje Huma.
* Kralj Milutin se obraća i novom papi da primi njega i zemlju pod zaštitu Svete stolice - želi naklonost pape i vladara s juga Italije. Papa Klement preduzima korake 1308.
* Nesigurnost i bezvlašće u Raškoj usled sukoba Milutina i Dragutina: jedan dubrovački karavan je tri puta pljačkan, kod Trebinja, Gacka i u župi Pribud u Gornjem Podrinju.
* Raška krmčija ili prepis: episkop Grigorije Raški je prepisao Zakonopravilo Svetog Save.
* Andrea Morisco, Đenovljanin u vizantijskoj službi, uzeo je Tenedos Mlečanima. Zatim pomaže u ratu sa Kataloncima i njihovim turskim saveznicima, dobija ostrva kao feude od cara.

## Rođenja

* 2. 6. - Abu Sa'id Bahadur Khan, ilhanidski persijski vladar († 1335)
* 18. 8. - Ashikaga Takauji, japanski šogun († 1358)
* Elizabeta Pjast, poljska princeza, ugarsko-hrvatska kraljica († 1380)

## Smrti

*  Jean de Meun, pjesnik (* ca. 1240)
*  Janis IV Laskaris, bivši nikejski car (* 1250)
*  Maksim Planud, monah, polihistor (* 1260)

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)